Riaditeľ Súkromnej spojenej školy, SNP 366/ 96, 018 51 Nová Dubnica vydáva

**V N Ú T O R N Ý P O R I A D O K (Školský poriadok)**

Vnútorný poriadok upravuje práva a povinnosti žiakov, učiteľov, rodičov a riaditeľa školy.

POVINNOSTI ŽIAKOV

**Žiak je povinný:**

**Dochádzka žiakov do školy**

* dochádzať na vyučovanie a ostatné podujatia školy pravidelne a dochvíľne
* ak sú dôvody, pre ktoré sa nemôže zúčastniť vyučovania vopred známe, je povinný to včas oznámiť triednemu učiteľovi
* nepredvídané okolnosti vedúce k neprítomnosti žiaka rodič oznámi škole do 24 hodín
* rodič môže požiadať o uvoľnenie svojho dieťaťa z vyučovania na 5 po sebe nasledujúcich dní, 10 do mesiaca z dôvodu ochorenia
* na viac ako 5 dní, prípadne 10 v mesiaci z dôvodu ochorenia je potrebné mať ospravedlnenie pediatra
* Z iných dôvodov žiada rodič triedneho učiteľa o 2 dni, riaditeľa školy o viac ako 2 dni
* za neospravedlnené hodiny môže byť žiak potrestaný zníženou známkou zo správania
* opakovaná neospravedlnená neprítomnosť žiaka na vyučovaní bude po dohovore s rodičmi riešená v spolupráci so sociálnym kurátorom

**Príchod žiakov do školy**

* prichádzať na vyučovanie včas (o 7.30 sú otvorené oba vchody), najneskôr 10 minút pred začatím vyučovania- 7.40 (o 7.50 sa začínajú ranné kruhy a budova školy sa uzavrie)
* po príchode slušne a nahlas pozdraví
* príchod po 7.50 hod je oneskorený a vyžaduje sa jeho ospravedlnenie
* žiaci, ktorí prídu do budovy školy pred 7.30 idú do školského klubu (hlavným vchodom), kde sa hlásia pedagógovi
* zdržiavať sa v priestoroch školy bez dohľadu učiteľa je neprípustné
* žiak si pred vstupom do budovy vyčistí obuv a odloží šatstvo na miesto , pre tieto účely vyhradené. Prezuvky si žiaci môžu, po odchode zo školy, ponechávať v skrinkách alebo na inom dohodnutom mieste (mobil odloží do skrinky na zámok)
* po chodbách sa žiak pohybuje v prezuvkách
* do jedálne a telocvične vchádzajú žiaci v tichosti a len v sprievode učiteľa

**Správanie sa žiakov na vyučovaní**

* žiak prichádza na vyučovanie pripravený, so všetkými školskými potrebami podľa rozvrhu alebo podľa pokynov vyučujúcich
* veci na hodinu si pripraví počas prestávky
* žiak na hodine sedí slušne, aktívne sa zapája do vyučovania a dodržiava dohodnuté pravidlá, ktoré sú umiestnené na viditeľnom mieste
* ak žiak nie je vhodne pripravený (nenaučil sa, chýba mu domáca úloha alebo pomôcky) ospravedlní sa učiteľovi pred začatím hodiny
* žiak môže opustiť triedu len so súhlasom vyučujúceho (na WC počas hodiny môže ísť len 1 žiak). Školu môže opustiť pred skončením vyučovania len v sprievode rodiča.
* žiak udržuje svoje pracovné miesto v čistote a poriadku
* manipulovať s didaktickou technikou môže žiak len so súhlasom vyučujúceho
* klenoty a väčšie sumy nenosí žiak do školy, škola nezodpovedá za ich stratu, ani za stratu mobilu
* žiak sa slušne správa ku svojím učiteľom, rodičom i ďalším odborníkom, ktorí boli prizvaní do školy, či sa zúčastňujú niektorej mimoškolskej aktivity (výlet, exkurzia...)
* žiaci dodržiavajú v triede dohodnuté služby a aktívne ich vykonávajú v prospech všetkých (polievač, tabuľová, stoličková, knihovník, tíšiteľ...)
* ak sa učiteľ nedostaví na hodinu, žiaci slušne pripravení čakajú 5 minút. Po uplynutí tohto času nahlásia neprítomnosť učiteľa riaditeľovi školy

**Správanie sa žiakov cez prestávky**

* cez prestávky žiaci desiatujú, pripravia si pomôcky na ďalšiu vyučovaciu hodinu a vykonajú potrebné hygienické úkony: WC, umytie rúk, úprava pracovnej plochy...Dbajú o pitný režim.
* po 2.vyučovacej hodine majú žiaci možnosť, v prípade priaznivého počasia, stráviť prestávku na školskom dvore, pričom sú povinný sa prezuť. Školský dvor nesmú svojvoľne opustiť.
* odpad patrí do košov, umývadlá, pisoáre a záchodové misy slúžia na iné potreby
* v prípade mimoriadnej udalosti (školský úraz, hádka, či iné nie bežné správanie...) je povinnosťou žiaka vyhľadať učiteľa a priviesť pomoc (nahlásiť v riaditeľni) . Nie je možné ponechať kamaráta bez pomoci
* **za prejavy šikanovania** sa považujú: vyžadovanie služieb, peňazí, predmetov, jedla od spolužiaka, vyhrážanie sa násilím, bitie, fyzické a verbálne ponižovanie, urážky rodičov a žiaka, vylučovanie jedinca z kolektívu, natáčanie, šírenie videa a umiestňovanie fotiek a informácií na internete . Tieto prejavy sú nedovolené a považujú sa za hrubé porušovanie školského poriadku.
* Žiak sa počas vyučovania i počas prestávky vyjadruje slušne. Vulgárne vyjadrovanie je považované za porušovanie školského poriadku.

**Odchod žiakov zo školy:**

* po skončení vyučovania si každý žiak splní svoju službu v triede, uloží veci do tašky, očistí pracovné miesto a okolie a vyloží si stoličku
* na pokyn učiteľa žiaci opustia učebňu (odchádzajú spolu s učiteľom)
* po vyučovaní sa žiaci zdržiavajú v školskom klube, ostatní opustia budovu
* ak má žiak popoludní krúžok, čaká naň v školskom klube

**Starostlivosť o školské zariadenie, školské potreby, o prostredie učební, chodieb a školského dvora:**

* žiak je povinný šetriť školskú budovu, všetko jej vonkajšie i vnútorné zariadenie, akékoľvek poškodenie je povinný uhradiť
* žiak je povinný starať sa o učebnice a iné zverené pomôcky, ich stratu alebo poškodenie odčiní tým, že prinesie nové (zakúpi v kníhkupectve s učebnicami)
* žiaci pomáhajú udržiavať školské prostredie v dobrom stave, podieľajú sa na jeho estetickom skrášľovaní a pri jeho udržiavaní
* žiak nenosí do školy a nesmie odkladať v šatni cenné veci a väčšie sumy peňazí. Za ich stratu škola neručí v súlade s poistnou zmluvou

**Starostlivosť o zovňajšok**:

* žiak chodí do školy čisto a veku primerane oblečený, dbá na čistotu rúk
* používa vhodný pracovný(SVP,VYV,TCH) a športový odev(TSV a športové krúžky)
* žiak, žiačka sú počas všetkých aktivít vhodne oblečení podľa dohodnutého Dress code školy. Nevhodné oblečenie je riešené voľným školským tričkom.

**Správanie sa žiakov mimo školy:**

* žiak je povinný sa slušne správať aj mimo vyučovania
* žiak nesmie fajčiť, požívať alkohol, energetické nápoje a návykové látky, ani ich ponúkať iným osobám
* žiak nesmie navštevovať neprimerané podujatia, vo večerných hodinách sa mimo dom zdržuje len v sprievode rodičov
* žiak je zdvorilý, najmä voči slabším osobám , uvoľní miesto v dopravných prostriedkoch starším ľuďom alebo osobám s handicapom
* na cestách dodržiava dopravné predpisy (pre chodcov a cyklistov)

**Osobitné ustanovenia:**

* Počas vyučovania(vrátane prestávok) žiak nesmie používať mobilný telefón ani podobné technické zariadenia (napr. súkromný tablet, smart hodinky, MP3 prehrávač...). Mobilný telefón a iné technické zariadenia má žiak počas celého vyučovania vo vypnutom stave v skrinke. Žiak môže použiť mobilný telefón vo výnimočných prípadoch so súhlasom vyučujúceho, triedneho učiteľa alebo vedúceho zamestnanca školy.
* Porušenie zákazu (Akákoľvek manipulácia s prístrojom: zvonenie, písanie, fotografovanie, nahrávanie...) oprávňuje vyučujúceho mobilný telefón alebo iné technické zariadenie žiakovi zobrať a odovzdať zákonnému zástupcovi. V prípade ak dôjde zo strany žiaka k porušeniu uvedeného zákazu trikrát v priebehu roka, bude jeho správanie klasifikované zníženou známkou zo správania.
* Akékoľvek prejavy šikanovania sú neprípustné. Šikanovanie sa môže prejaviť najmä fyzickými útokmi, urážaním, nadávkami, posmechom, zosmiešnením, príkazmi agresora vykonať určitú vec proti vôli obete, odcudzením veci, vyheážaním, zastrašovaním, vydieraním, zneužívaním osobných údajov, fotografií, šírením nepravdivých informácií alebo kyberšikanovaním, ale aj prehliadaním, ignorovaním, zámerným vyčleňovaním z kolektívu alebo nedobrovoľným vystavovaním agresívnym situáciám.
* V súvislosti s kyberšikanou je zakázané vyhotovovať digitálne záznamy v priestoroch školy a publikovať ich alebo inak šíriť bez súhlasu vyučujúceho, triedneho učiteľa alebo vedúceho zamestnanca školy.
* Porušenie zákazu šikanovania bude riešené ako hrubé porušenie disciplíny a vnútorného poriadku školy. Podľa závažnosti skutku bude prípad riešený ako hrubé porušenie disciplíny a vnútorného poriadku školy. Podľa závažnosti skutku bude prípad riešený v spolupráci s orgánmi činnými v trestnom konaní, centrom pedagogicko-psychologického poradenstva a odborom sociálnych vecí a rodiny a správanie žiaka bude klasifikované zníženou známkou zo správania.
* Žiakom je zakázané fajčiť, užívať alkoholické a energetické nápoje a iné zdraviu škodlivé látky, návykové a omamné prostriedky v škole alebo pri činnostiach organizovaných školou.
* V prípade podozrenia zo strany školy, že sa u žiaka jedná o závažnú otravu nelegálnou drogou, či inou látkou (neprináleží zamestnancovi školy zisťovať o akú príčinu otravy ide), zabezpečí vedenie školy pre postihnutého prvú pomoc a neodkladnú zdravotnú starostlivosť, o čom okamžite informuje zákonného zástupcu žiaka. Ďalšie riešenie zdravotného stavu preberajú zdravotnícki pracovníci.

**Osobitné opatrenia pri vyučovaní v odborných učebniach a telocvični**

1. Telesná výchova
   1. žiaci sú povinní dodržiavať všetky hygienické, bezpečnostné a poriadkové predpisy, o ktorých boli vyučujúcim informovaní na úvodnej hodine telesnej výchovy,
   2. na hodiny telesnej výchovy si žiak nosí kompletný telocvičný úbor a športovú obuv.
2. Technická výchova
   * 1. vyučujúci je povinný preukázateľne oboznámiť žiakov so základnými požiadavkami na bezpečnosť práce s ručnými nástrojmi (napr. kladivá, skrutkovače, kliešte, pilníky, a pod.)
     2. na hodinu technickej výchov je žiak povinný prísť na vyučovanie v primeranom pracovnom úbore
     3. žiak je zodpovedný za nástroje a náradie, ktorými je vybavené jeho pracovisko
     4. na začiatku vyučovacej hodiny je žiak povinný skontrolovať si svoje pracovisko, nástroje a náradie, pričom zistené nedostatky ihneď hlási vyučujúcemu
     5. žiak má zakázané pracovať s poškodeným náradím
     6. počas vyučovania každý žiak sleduje výklad vyučujúceho, riadi sa jeho pokynmi a nariadeniami
     7. žiaci vykonávajú len takú prácu, ktorá im bola pridelená a využívajú len tie nástroje, ktoré im boli určené.
     8. žiaci pri každej práci dodržujú bezpečnostné predpisy. Rešpektujú bezpečnostné pokyny vyučujúceho pri práci s jednotlivými nástrojmi a materiálom
     9. žiak má zakázané manipulovať s elektrickým prúdom a strojovým zariadením v učebniach technickej výchovy
     10. úmyselné a svojvoľné poškodenie zariadenia, nástrojov , náradia je povinný nahradiť ten kto škodu zapríčinil
     11. žiak je povinný nahlásiť každý úraz vyučujúcemu, ktorý je povinný poskytnúť poranenému ošetrenie (prvú pomoc) a následne vykonať ďalšie opatrenia.
     12. na konci vyučovacej hodiny je žiak povinný očistiť pracovisko, očistiť, skontrolovať a uložiť pracovné náradie.
3. Pestovateľské práce a práce na školskom pozemku
4. žiaci vstupujú na školský pozemok v prítomnosti vyučujúceho a dodržujú jeho pokyny o bezpečnosti pri práci
5. žiaci sú povinní mať na vyučovacej hodine oblečené vhodné pracovné oblečenie a obuv
6. žiaci sú pri práci povinní dbať na bezpečnosť vlastnú i bezpečnosť spolužiakov.
7. Vyučovanie prípravy jedál:
8. žiaci musia byť vopred oboznámené s návodom výrobcu na obsluhu a údržbu elektrických kuchynských strojov a zariadení
9. elektrické spotrebiče je oprávnený zapnúť a vypnúť len vyučujúci
10. znečistené priestory učebne sú žiaci povinní po znečistení dôkladne vyčistiť
11. žiaci sú povinní s ostrými predmetmi (napr. nôž, vidlička, nožnice, a pod.) zaobchádzať s maximálnou opatrnosťou.
12. pri odchode z triedy je vyučujúci povinný prekontrolovať, či sú všetky spotrebiče vypnuté.
13. Vyučovanie predmetov chémie, fyziky a informatiky
14. vstup do učebne informatiky majú žiaci len v sprievode vyučujúceho
15. vyučujúci je povinný upozorniť žiakov na bezpečnostné opatrenia
16. žiak je povinný poznať a dodržiavať laboratórny poriadok
17. každý žiak je povinný v triede dodržiavať čistotu, poriadok, pracovať iba na pridelenej úlohe a používať pracovný odev na laboratórne práce
18. žiak má zakázané robiť pokusy, ktoré nie sú predpísané
19. pri práci v učebni dbá každý žiak nielen na svoju bezpečnosť, ale aj na bezpečnosť svojich spolužiakov
20. pri práci počas vyučovania je zakázané jesť a piť

**Bezpečnostné opatrenia v osobitných prípadoch**

1. Plavecký výcvik
   * plavecký výcvik v škole vedie kvalifikovaný učiteľ telesnej výchovy poverený riaditeľom školy, prípadne externý zamestnanec, cvičiteľ (tréner) plávania s odbornou kvalifikáciou
   * pedagogický dozor pri dochádzke žiakov do plavárne zabezpečuje učiteľ školy alebo zamestnanec poverený riaditeľom školy
   * cvičiteľ plávania zodpovedá za zdravie a bezpečnosť žiakov
   * žiaci sú počas plaveckého výcviku poistení pre prípady úrazového poistenia
2. Lyžiarsky výcvik
   * vedúci lyžiarskeho zájazdu zodpovedá za riadnu prípravu a priebeh zájazdu
   * lyžiarsky inštruktor zodpovedá za výcvik zvereného družstva, zdravie a bezpečnosť jeho členov a podľa pokynov vedúceho zájazdu vykonáva pedagogický dozor
   * pred lyžiarskym zájazdom sú žiaci povinní priniesť prehlásenie rodičov o súhlase s účasťou
3. Škola v prírode
   * vedením školy v prírode poverí riaditeľ školy pedagogického zamestnanca školy
   * výchova mimo vyučovania v škole v prírode sa zameriava na telovýchovnú, turistickú a rekreačnú činnosť a na ochranu životného prostredia
   * v škole v prírode musí byť zabezpečená zdravotná starostlivosť
4. Školské výlety a exkurzie
   * každý školský výlet, exkurzia, výcvikový zájazd, alebo iné hromadné školské podujatie musí byť dôsledne pripravený a zabezpečený
   * plán organizačných opatrení pripraví triedny učiteľ, alebo poverený pedagogický zamestnanec, ktorý je povinný ho dať na schválenie riaditeľovi školy najmenej 2 dni pred začiatkom akcie
   * na výletoch sa môžu zúčastniť iba žiaci, ktorých zdravotný stav vyhovuje podmienkam a programu akcie
   * pedagogickí zamestnanci, ktorí sú poverení vedením výletu sú povinní žiakov vopred preukázateľne poučiť o celom programe, organizačných opatreniach a primeranom výstroji
   * žiaci musia na výlete rešpektovať príkazy dozorujúcej osoby

PRÁVA ŽIAKOV

**Žiak má právo:**

* na vzdelanie v materinskom jazyku(k vzdelávaniu mu primerane slúži školské

zariadenie) Má právo učiť sa a rozvíjať svoju osobnosť podľa svojich možností.

* Slobodne povedať svoj názor (názor môže vyjadriť slovom alebo písmom, môže klásť otázky k učivu a má právo dostať na ne odpovede)
* Na multikultúrne prostredie (Zákaz diskriminácie) :žiaci sú si rovní bez ohľadu na rasu, farbu pleti, pohlavie, etnický alebo sociálny pôvod, majetok, politické alebo iné zmýšľanie, náboženstvo, telesnú alebo duševnú nespôsobilosť. Vyučovanie je vedené v duchu tolerancie a vzájomnej znášanlivosti, s úsilím spoznať kultúrne a iné vzájomné odlišnosti a rešpektovať ich.
* Na objektívne hodnotenie: po ústnom vyskúšaní oznámi učiteľ žiakovi výsledok ihneď, písomné, grafické práce a praktické činnosti musia byť ohodnotené do 10 dní.

Žiak má byť skúšaný z toho, čo ho v škole naučili. Má právo na porozumenie a pomoc.

* na slušné zaobchádzanie (zo strany dospelých i spolužiakov)Voči žiakovi nemôže byť použité disciplinárne opatrenie, ktoré by ponižovalo ľudskú dôstojnosť (bitie, nadávky, šikanovanie...ani zo strany spolužiakov. Takéto správanie sa považuje za šikanovanie.)
* na ochranu zdravia: Zdravá školská klíma bez strachu a stresov, zabezpečenie pitného režimu , zdravého stravovania a zdravých návykov
* Na ochranu a pomoc: žiak má právo na kompetentný dohľad zo strany učiteľov. Má právo posťažovať sa na neprimerané správanie spolužiakov...a požiadať o pomoc učiteľa alebo riaditeľa školy.
* Platia všetky zásady Deklarácie „Práv dieťaťa“ OSN 1959

**ŽIACKE DESATORO**

1. Maj svojho spolužiaka v úcte, oslovuj ho krstným menom.
2. Rob iným len to, čo chceš, aby robili oni tebe. Rešpektuj druhého, nikomu neubližuj, nikoho neponižuj.
3. Ospravedlň sa, ak si niekomu ublížil.
4. Nenechaj ubližovať druhému, vyhľadaj pomoc dospelého (učiteľa, či iného zamestnanca školy)
5. Správaj sa tak, aby si neohrozil svoju bezpečnosť, ani bezpečnosť druhých.
6. Vráť veci na miesto, z ktorého si ich požičal.
7. Hovor vždy pravdu.
8. Vyjadruj sa slušne.
9. Preukazuj úctu dospelým pozdravom a slušnou komunikáciou.
10. Pamätaj a používaj slovíčka s čarovnou mocou: ďakujem, prosím, prepáč, dobrý deň...

**Učiteľ je povinný**:

* zabezpečiť zdravý vývoj žiakov, viesť ich dodržiavaniu zásad bezpečnosti práce a vzájomnej ohľaduplnosti a tolerancii
* postupovať podľa základných pedagogických dokumentov schválených MŠ SR (pedagogicko-organizačné pokyny, učebné osnovy, plány, štandardy...) a zriaďovateľom (Program Krok za krokom)
* spolupracovať s rodičmi, informovať ich pravdivo o výsledkoch žiakov
* ďalšie povinnosti bližšie popisuje náplň práce učiteľa a pracovný poriadok školy

**Učiteľ má právo:**

* na slušné správanie sa žiakov počas vyučovacej hodiny, či inej organizačnej formy vyučovania (exkurzia, školský výlet, Škola v prírode...)
* na nedotknuteľnosť osoby, právo na zachovanie dôstojnosti, cti a povesti, právo na ochranu zdravia, informácie, právo na názor, slobodu prejavu, myslenia a svedomia

**Rodič je povinný:**

* Prihlásiť školopovinné dieťa na zápis do školy a dbať o to, aby dochádzalo do školy pravidelne a včas.
* Vyzdvihnúť si dieťa osobne, ak odchádza skôr z vyučovania (lekár...)
* Ospravedlniť neprítomnosť žiaka na vyučovaní ( 5 dni za školský polrok). V prípade mimoriadnej udalosti žiada zákonný zástupca o uvoľnenie písomne na riaditeľstve. Za priestupok sa považuje, ak dieťa neospravedlnene vynechá viac ako 60 vyučovacích hodín (hlási sa polícii).
* Včas uhrádzať dohodnuté finančné prostriedky.
* Informovať sa o výsledkoch vzdelávania a prejavoch správania svojho dieťaťa, zúčastňovať sa na schôdzkach ZRŠ.
* Ak je dieťa integrované, plniť si povinnosti dohodnuté v integračnom pláne

**Rodič má právo:**

* na vzdelávanie svojho dieťaťa bez diskriminácie
* na informácie o koncepčných zámeroch rozvoja školy, jej vzdelávacích variantoch
* na integrovanie svojho dieťaťa a na individuálny prístup vo výchove a vzdelávaní
* odklad začiatku povinnej školskej dochádzky o 1 školský rok
* požiadať o povolenie plniť osobitný spôsob školskej dochádzky (mimo územia SR)
* požiadať o komisionálne preskúšanie svojho dieťaťa, ak má pochybnosti o správnosti klasifikácie
* zúčastňovať sa vzdelávacieho procesu v triede
* na riešenie podnetov a sťažností
* vydanie potvrdenia o návšteve školy, odpis vysvedčenia...
* konzultovať výchovu svojho dieťaťa s odborným zamestnancom a zúčastňovať sa pravidelných seminárov o výchove organizovaných školou

**Riaditeľ je povinný:**

* utvárať priaznivé pracovné podmienky pre žiakov aj učiteľov
* zaisťuje bezpečnosť a ochranu zdravia pri práci
* zodpovedá za výsledky práce školy
* stará sa o ďalšie vzdelávanie učiteľov
* stará sa o dobrú spoluprácu učiteľského zboru a rodičov
* uskutočňuje kontrolnú a hospitačnú činnosť
* ďalšie povinnosti popisuje náplň práce a pracovný poriadok školy

**Riaditeľ má právo**:

* vybrať pracovníkov školy
* rozhodnúť o prijatí žiaka
* určiť príspevok zákonného zástupcu žiaka na čiastočnú úhradu nákladov za starostlivosť poskytovanú žiakovi v škole

**Hodnotenie žiaka**

* Hodnotenie žiaka sa vykonáva klasifikáciou na II.stupni vo všetkých predmetoch. Kombinované hodnotenie používame vo IV.ročníku a slovné hodnotenie v I.,II. a III.ročníku. Škola používa autentické hodnotenie s využitím portfólií.
* Ak žiak vymešká viac ako 30% z hodinovej dotácie predmetu za polrok a nie je ho možné klasifikovať inak ako skúškou, vykoná komisionálnu skúšku. O zameškaných hodinách informujú príslušní vyučujúci zástupcu riaditeľa školy. Žiak bude klasifikovaný za príslušný polrok podľa výsledkov komisionálnej skúšky.
* Celkové hodnotenie nezahŕňa klasifikáciu v nepovinných predmetoch a krúžkoch.

**Vyjadrenie celkového hodnotenia:**

a) prospel s vyznamenaním

b) prospel veľmi dobre

c) prospel

d) neprospel

- Najneskôr 24 hodín pred rokovaním pedagogickej rady o hodnotení, zapíše triedny učiteľ do triedneho výkazu alebo katalógového listu žiaka stupne celkovej klasifikácie alebo slovného hodnotenia jednotlivých predmetov.

- Súčasťou vysvedčenia, najmä na I. stupni môže byť slovný komentár alebo hodnotiace záznamy so slovným komentárom.

**Správanie žiaka sa klasifikuje týmito stupňami**:

* 1. veľmi dobré: žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení
  2. uspokojivé: žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť, má neospravedlnené hodiny( 3-5)
  3. menej uspokojivé: žiak závažne porušuje pravidlá správania a školský poriadok alebo sa dopúšťa ďalších previnení
  4. neuspokojivé: žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy

**Výchovné opatrenia**

sa udeľujú podľa Metodických pokynov na hodnotenie a klasifikáciu žiakov ZŠ, ktoré

boli schválené MŠ SR 28.apríla 2009 pod číslom CD 2009-24230/13795-1:911. Ide o:

1. pochvaly a ocenenia
2. opatrenia na posilnenie disciplíny

* podľa závažnosti previnenia sa ukladá:

1.napomenutie od triedneho učiteľa (5 menej závažných previnení)

2.pokarhanie od triedneho učiteľa (10 menej závažných previnení)

3.pokarhanie od riaditeľa(15 menej závažných previnení alebo závažné previnenie)

4.závažné alebo opakované previnenia proti školskému poriadku môžu viesť

k zníženiu známky zo správania alebo dokonca k vylúčeniu žiaka zo školského

klubu, zo stravovania v školskej jedálni, či zo školy.

- triedny učiteľ udeľuje výchovné opatrenie po prerokovaní s učiteľmi, ktorí v triede

vyučujú a schvaľuje riaditeľ po prerokovaní v pedagogickej rade školy

- výchovné opatrenia sa zaznamenávajú v triednom výkaze alebo katalógovom liste

* za jedno previnenie sa ukladá len jedno opatrenie
* pri riešení výchovných opatrení učiteľ spolupracuje s rodičmi a príslušným odborníkom- psychológ, špeciálny pedagóg, výchovný poradca. Z rokovania sa spraví krátky záznam, ktorý podpíšu svedkovia
* **Menej závažné previnenia**: zabúdanie žiackej knižky, nevypracovanie domácej úlohy, zabúdanie pomôcok, vyrušovanie na hodine vykrikovaním, odvrávanie, neskoré príchody
* **Závažné previnenia**: opakované sústavné vyrušovanie, ublíženie spolužiakovi, šikanovanie, vulgárne vyjadrovanie, samovoľné opustenie budovy, krádež, používanie drog, neospravedlnené hodiny (minúty). Môžu byť riešené 3 spôsobmi:
* **Závažné previnenie riešené v kancelárii riaditeľa,** oznámené telefonicky rodičom, ukončené zápisom v elektronickej triednej knihe. Ak sa do týždňa zopakuje, budú do školy pozvaní rodičia na pohovor.
* **Závažné previnenie riešené v kancelárii riaditeľa,** oznámené telefonicky rodičom, zapísané v elektronickej triednej knihe, ukončené odchodom žiaka z vyučovacieho procesu v sprievode zákonného zástupcu.
* **Závažné previnenie riešené v kancelárii riaditeľa,** oznámené telefonicky rodičom, zapísané v elektronickej triednej knihe, ukončené privolaním kurátora alebo polície.
* **Riešenie výchovných problémov presnejšie určuje Školská Magna charta (zbierka 8 zákonov školy), ktorá je súčasťou školského poriadku.**

**Opatrenia pri podozrení zo zanedbávania povinnej školskej dochádzky:**

* Ak žiak vymešká bez ospravedlnenia viac ako 15 vyučovacích hodín mesačne, riaditeľ je povinný bezodkladne túto skutočnosť ohlásiť obci, v ktorej má zákonný zástupca žiaka trvalý pobyt a Úradu práce, soc. vecí a rodiny.
* Ak žiak bez ospravedlnenia vymešká viac ako 60 hodín v príslušnom školskom roku, obec je povinná na základe oznámenia riaditeľa školy začať priestupkové konanie podľa §6 ods.4 a §37 zákona č.596/ 2003 Z.z a podľa §31 zákona č.372/ 1990 Zb. o priestupkoch.
* Ak žiak vymešká viac ako 100 hodín, obec podá trestné oznámenie na zákonných zástupcov žiaka pre podozrenie zo spáchania trestného činu ohrozovania mravnej výchovy mládeže.

**Záverečné ustanovenie:**

* zmeny a doplnky Vnútorného poriadku školy môžu navrhovať Pedagogická rada a Výbor rodičov
* vnútorný poriadok schvaľuje riaditeľ školy po prerokovaní v pedagogickej rade
* triedni učitelia sú povinní oboznámiť s Vnútorným poriadkom školy žiakov v triedach ako aj ich rodičov (preukázateľne zápisom do triednej knihy a zapísaním do zápisnice ZRŠ)
* Vnútorný poriadok školy bol doplnený o časť povinnosti rodičov a pedagógov s účinnosťou od 1.9.2006
* Vnútorný poriadok školy bol doplnený v časti Výchovné opatrenia s účinnosťou od 2.11.2009
* Vnútorný poriadok bol doplnený o časť špeciálne ustanovenia a hodnotenie s účinnosťou od 22.11.2010
* Vnútorný poriadok bol doplnený o Školskú magnu chartu s účinnosťou od 1.09.2012
* Vnútorný poriadok bol doplnený o Starostlivosť o zovňajšok v časti Povinnosti žiaka s účinnosťou od 1.09. 2023

**Použité právne predpisy:**

* Zákon č.248/ 2008 Z.z. o výchove a vzdelávaní (Školský zákon) a o zmene a doplnení niektorých zákonov
* -zákon č. 596/ 2003 Z.z
* Pedagogicko- organizačné pokyny na školský rok 2016/ 2017
* Zákon č. 464/2013 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony
* Metodicko-informatívny materiál Žiak s poruchami správania v základnej a strednej škole schválilo MŠVVaŠ SR 10. apríla 2013 s účinnosťou od 1. septembra 2013 a je uverejnený na www.minedu.sk www.statpedu.sk
* Vyhláška MŠ SR č.320/ 2008 o základných školách, novela tejto vyhlášky: [vyhláška 224/2011 Z. z.](http://www.direktor.sk/sk/predpisy/predpis-224-2011-z-z.p-19.html)a jej novela 203/2015 Z. z
* Zákon č.219/ 1996 Z.z.§5, o ochrane pred zneužívaním alkoholických nápojov a o zriaďovaní a prevádzke protialkoholických záchytných služieb
* Trestný zákon §187, o nedovolenej výrobe a držaní omamných a psychotronických látok a jedov
* Zákon č.372/1990 Zb. o priestupkoch
* Zákon NR SR č.406/ 2009 Z.z.§7, o ochrane nefajčiarov a o zmene a doplnení niektorých zákonov
* Metodické usmernenie č.7/ 2006-R k prevencii a riešeniu šikanovania žiakov v školách a školských zariadeniach (od 1.09.2018 je zrušené)
* Metodické pokyny na hodnotenie a klasifikáciu žiakov ZŠ č.22/ 2011-R
* Smernica č. 36/ 2018 k prevencii a riešeniu šikanovania detí a žiakov v školách a šk. zariadeniach platná od 1.09.2018
* Novela školského zákona č. 245/2008 Z. z. o výchove a vzdelávaní účinná od 1. júna 2024-Usmernenie pre materské školy, základné školy a stredné školy na zabezpečenie jednotného postupupri ospravedlňovaní neprítomnosti detí a žiakov v škole z dôvodu ochorenia

V Novej Dubnici 1.09.2023 riaditeľka školy